29.9.2023
EL
Επίσημη Εφημερίδα της Ευρωπαϊκής Ένωσης
C 349/135
1.6.
Η ΕΟΚΕ επιβεβαιώνει τη στήριξή της στον κανονισμό για την ανάπτυξη υποδομών εναλλακτικών καυσίμων (AFIR).
Οι δημόσιες αρχές πρέπει να διασφαλίζουν τη διαθεσιμότητα εναλλακτικών καυσίμων και σταθμών φόρτισης όπου χρειάζεται (3).
Προκειμένου να επιτευχθεί ο ενδιάμεσος στόχος του 2030, θα απαιτηθούν περισσότεροι από 50 000 δημοσίως προσβάσιμοι σταθμοί φόρτισης, εκ των οποίων οι 35 000 θα πρέπει να είναι συστήματα φόρτισης μεγαβάτ υψηλών επιδόσεων.
Θα χρειαστούν επίσης περίπου 700 σταθμοί ανεφοδιασμού με υδρογόνο.
1.7. Δεδομένων των περιορισμών της εκτίμησης επιπτώσεων της Επιτροπής, η ΕΟΚΕ ζητεί στενή και τακτική παρακολούθηση των εξελίξεων στο πλαίσιο μιας έκθεσης προόδου, συμπεριλαμβανομένης διεξοδικής αξιολόγησης της αλυσίδας εφοδιασμού, ώστε να αποφευχθούν διαταραχές και να αποτυπωθεί καλύτερα ο αντίκτυπος της απαλλαγής των μεταφορών από τις ανθρακούχες εκπομπές σε περιφερειακό επίπεδο.
1.8. Σύμφωνα με προηγούμενες γνωμοδοτήσεις της (4), η ΕΟΚΕ επισημαίνει ότι, παρά τα οφέλη των ηλεκτρικών συστημάτων μετάδοσης κίνησης και των συστημάτων μετάδοσης κίνησης που τροφοδοτούνται από υδρογόνο, ο προτεινόμενος κανονισμός που βασίζεται στην προσέγγιση του «σωλήνα εξαγωγής» πρέπει να συμπληρωθεί με άλλα μέσα πολιτικής ώστε να παρασχεθούν κίνητρα για τη χρήση ανανεώσιμων, μη ορυκτών καυσίμων στο τμήμα του στόλου που λειτουργεί με κινητήρα εσωτερικής καύσης.
Η δέσμη μέτρων προσαρμογής στον στόχο του 55 % («Fit for 55») πρέπει να εξασφαλίσει μια προσέγγιση με βάση τον κύκλο ζωής και να αποφύγει την απανθρακοποίηση των οδικών μεταφορών που οδηγεί σε μετατόπιση των εκπομπών σε προηγούμενα στάδια της αλυσίδας αξίας. 1.9.
Η ΕΟΚΕ τονίζει την ανάγκη για ένα πλαίσιο πολιτικής που θα προωθεί την απανθρακοποίηση κατά τρόπο δίκαιο για τους εργαζομένους.
Αυτό περιλαμβάνει την παροχή επαρκούς χρηματοδότησης για τη στήριξη των περιφερειών που αντιμετωπίζουν δυσκολίες ως αποτέλεσμα του θεματολογίου για την απανθρακοποίηση, την ανάγκη πρόβλεψης των αλλαγών σε όλα τα επίπεδα (εγκαταστάσεις, επιχειρήσεις, περιφέρειες και τομείς) μέσω σχεδίων που εκπονούνται από κοινού με τους κοινωνικούς εταίρους, καθώς και μαζικές προσπάθειες από τις δημόσιες αρχές και τις επιχειρήσεις για την επανεκπαίδευση και την αναβάθμιση των δεξιοτήτων των εργαζομένων.
1.10. Η ΕΟΚΕ ζητεί μια πορεία μείωσης των εκπομπών CO2, η οποία συμβαδίζει με την ικανότητα του βιομηχανικού τομέα για μετασχηματισμό και είναι συμβατή με τους φορείς εκμετάλλευσης μεταφορών όσον αφορά το κόστος και την επιχειρησιακή αποδοτικότητα.
Οι προτεινόμενοι στόχοι πρέπει να είναι συμβατοί με τον χρόνο που απαιτείται για τη μετατροπή των υφιστάμενων εγκαταστάσεων παραγωγής και την κατασκευή νέων, την ανάπτυξη υποδομών φόρτισης, την εξασφάλιση του εφοδιασμού βασικών εξαρτημάτων και πρώτων υλών, τη δημιουργία πρωτοπόρων αγορών και την κατάρτιση του εργατικού δυναμικού. 1.11.
Η ΕΟΚΕ τονίζει την ανάγκη απανθρακοποίησης (του στόλου) με ρυθμό που να συνάδει με την εφαρμογή του βιομηχανικού σχεδίου της ΕΕ για την Πράσινη Συμφωνία και των σημαντικών έργων κοινού ευρωπαϊκού ενδιαφέροντος (ΣΕΚΕΕ) και που θα συμβάλει στην ανάπτυξη βασικών αλυσίδων εφοδιασμού για τον τομέα στην Ευρώπη, όπως το καθαρό υδρογόνο, οι μπαταρίες και η μικροηλεκτρονική. 1.12.
Η ΕΟΚΕ τονίζει επίσης την ανάγκη ανάπτυξης ικανοτήτων και στήριξης των οδικών μεταφορέων εμπορευμάτων και των φορέων εκμετάλλευσης μεταφορών —ιδίως των ΜΜΕ—, ώστε να συμμορφώνονται με τις υποχρεώσεις υποβολής εκθέσεων που απορρέουν από τον κανονισμό. 2.
Γενικό πλαίσιο 2.1.
Τον Οκτώβριο του 2014, οι αρχηγοί κρατών και κυβερνήσεων της ΕΕ (5) έθεσαν ως δεσμευτικό στόχο τη μείωση των εκπομπών αερίων του θερμοκηπίου που παράγονται σε ολόκληρη την οικονομία της ΕΕ κατά τουλάχιστον 40 % έως το 2030 σε σύγκριση με τα επίπεδα του 1990.
Ο στόχος αυτός βασίστηκε σε παγκόσμιες προβλέψεις που συμμορφώνονται με το μεσοπρόθεσμο χρονοδιάγραμμα της συμφωνίας του Παρισιού για την κλιματική αλλαγή (COP 21) (6).
(3)
(4)
(5) (6)
Γνωμοδότηση της Ευρωπαϊκής Οικονομικής και Κοινωνικής Επιτροπής με θέματα «Πρόταση κανονισμού του Ευρωπαϊκού Κοινοβουλίου και του Συμβουλίου για την ανάπτυξη υποδομών εναλλακτικών καυσίμων και για την κατάργηση της οδηγίας 2014/94/EE του Ευρωπαϊκού Κοινοβουλίου και του Συμβουλίου» [COM(2021) 559 final — 2021/0223 (COD)] και «Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών — Στρατηγικό σχέδιο ανάπτυξης για τον καθορισμό ενός συνόλου συμπληρωματικών μέτρων υπέρ της ταχείας ανάπτυξης υποδομών εναλλακτικών καυσίμων» [COM(2021) 560 final] (ΕΕ C 152 της 6.4.2022, σ. 138).
Μεταξύ άλλων: γνωμοδότηση της Ευρωπαϊκής Οικονομικής και Κοινωνικής Επιτροπής με θέμα «Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα και από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα και σχετικά με την τροποποίηση του κανονισμού (ΕΚ) αριθ.
715/2007» [COM(2017) 676 final — 2017/0293 (COD)] (ΕΕ C 227 της 28.6.2018, σ.
52) και Γνωμοδότηση της Ευρωπαϊκής Οικονομικής και Κοινωνικής Επιτροπής με θέμα «Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ) 2019/631 όσον αφορά την ενίσχυση των προτύπων επιδόσεων για τις εκπομπές CO2 από τα καινούργια επιβατικά αυτοκίνητα και από τα καινούργια ελαφρά επαγγελματικά οχήματα, σύμφωνα με την αυξημένη κλιματική φιλοδοξία της Ένωσης» [COM(2021) 556 final — 2021/0197 (COD)] (ΕΕ C 194 της 12.5.2022, σ. 81).
Συμπεράσματα του Ευρωπαϊκού Συμβουλίου της 24ης Οκτωβρίου 2014. https://unfccc.int/process-and-meetings/the-paris-agreement.